Lesbos
Lesbos () on Kreikan saari, joka kuuluu Pohjoisen Egean saarten saariryhmään ja sijaitsee Egeanmeren itäosassa lähellä Turkin rannikkoa. Saaren pinta-ala on 1 630 km² ja asukasluku 86 436 (vuonna 2011). Hallinnollisesti saari kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Saaren pääkaupunki on Mytilíni.
Lesboksen kivettynyt metsä
Lesboksen kivettynyt metsä () on kivettynyt metsä Lesboksen saarella Kreikassa. Se muodostaa käytännössä kokonaisen fossilisoituneen metsäekosysteemin ja on sellaisena lajissaan merkittävä luonnonhistoriallinen kohde. Kivettynyt metsä muodostaa geopuiston nimellä Lesboksen geopuisto (Γεωπάρκο Λέσβου, "Geopárko Lésvou"). Se on osa Euroopan geopuistojen verkostoa (EGN) ja samalla Unescon geopuistojen verkostoa (GGN).